wickkiey/tamil-wikipedia-markdown huggingface dataset:
# புரிகோல்



**புரிகோல் ** *(pitchfork)* என்பது நீணட கோலில் இரண்டு அல்லது மூன்று புரிக் கூரலகு பூட்டிய வேளாண்/தோட்டக் கருவியாகும், இது போரில் இருந்து வைக்கோலை எடுத்து அளைந்து வீசி அப்புறப்படுத்தப் பயன்படுகிறது. புரிகோலால் கூலத் தட்டுகளையும் இலைகளையும் எடுத்து வீசி அப்பறத்தலாம்.  

இச்சொல் இதை விட தடித்த மூன்று அல்லது நான்கு புரி கூரலகுகளை உடைய மண்ணைக் கிளறித் தளர்த்தும் தோட்டக் கருவிக்கும் பயன்படுகிறது.தோட்டங்களில் இப்பணிக்காக கம்பிமுள் வாரியும் பயன்படுகிறது. வேளாண்மை சார்ந்த ஓவியங்களிலும் புரிகோலின் உருவம் தீட்டப்படுகிறது.  

## மாற்றுச் சொற்கள்

இங்கிலாந்தின் சில பகுதிகளில், இது *கிடுக்கி (prong)* எனவும் வழங்குகிறது. அயர்லாந்தின் சில பகுதிகளில், நான்கு கூரலகுப் புரிகோலைக் குறிக்க *இடுக்கி (sprong)* எனும் சொல்லும் வழங்குகிறது.  

## விவரிப்பு

இயல்பான புரிகோலி இரண்டு அல்லது மூன்று கூரலகுகளே கோலின் நுனியில் பொருத்தப்பட்டிருக்கும். பொதுவாக புரிகோலின் கூரலகுகள் எஃகாலோ வார்ப்பிரும்பாலோ வேறு பொன்மக் கலவையாலோ சேய்யப்படும். சிலவேளைகளில் மரத்தாலும் மூங்கிலாலும் செய்யப்படலாம். இதன் கைப்பிடி அல்லது கோல் மரத்தல் ஆனதக அமையும். கோல், நெகிழி அல்லது தொய்வ உறையிட்டோ இடாமலோ அமையலாம்.  

உண்மையான புரிகோல்களில் இரண்டு அல்லது மூன்று கூரலகுகள் அமையும். ஆனால், உரப் புரிகோல்களில் நான்கோ அதற்கு மேற்பட்டோ கூட கூரலகுகள் அமைவதுண்டு. என்றாலும் வைக்கோல், கூலத்தட்டுகளைப் போன்ற் தளர்ந்த பொருட்களைக் கையாள நான்கு புரி புரிகோல்களௌம் பயன்படுகின்றன. இதில் பத்து புரி கூரலகுகளும் அமையலாம்.  

புரிகோலின் கூரலகு எண்ணிக்கை கையாளும் பொருளைச் சார்ந்துள்ளது. தூசு, மணல், சல்லிக் கற்கள் போன்றவற்றைக் கையாள நெருக்கமாக அமைந்த பல கூரலகு புரிகோல் தேவைப்படுகிறது. வைக்கோல், தட்டுகளைப் போன்ற பொருட்களைக் கையாள இரண்டு அல்லது மூன்று கூரலகுகளே போதுமானதாகும்.  

## வரலாறு
# மினட் த சில்வா


**மினட் த சில்வா** (**Minnette de Silva** ( சிங்களம் : මිනට් ද සිල්වා ; 1 பிப்ரவரி 1918 - 24 நவம்பர் 1998) என்பவர் இலங்கையின் நவீன கட்டடக்கலை பாணியின் முன்னோடியாகக் கருதப்படுபவரும், பன்னாட்டு அளவில் அங்கீகரிக்கப்பட்ட கட்டிடக் கலைஞர் ஆவார். த சில்வா இலங்கை கட்டிடக்கலை கல்வி நிறுவனத்தின் உறுப்பினராக இருந்தவர்.  

இலங்கையின் முதல் பெண் கட்டிடக் கலைஞர் த சில்வா ஆவார். மேலும் 1948 ஆம் ஆண்டில் பிரித்தானியக் கட்டிடக்கலைஞர்களுக்கான அரச சங்கத்தின் கூட்டாளராக தேர்ந்தெடுக்கப்பட்ட முதல் ஆசிய பெண்ணும் இவர் ஆவார். மேலும் டி சில்வா 1947 இல் நவீன கட்டிடக்கலை சர்வதேச பேராயத்தின் ( *Congrès Internationaux d'Architecture Moderne*) முதல் ஆசிய பிரதிநிதியாகவும், மார்க் என்ற கட்டடக்கலை இதழின் நிறுவன உறுப்பினர்களில் ஒருவராகவும் இருந்தார். இவரது வாழ்க்கையின் பிற்காலத்தில், கட்டிடக்கலைக்கு இவர் செய்த பங்களிப்புக்காக SLIA தங்கப் பதக்கம் இவருக்கு வழங்கப்பட்டது, குறிப்பாக 'வெப்பமண்டல பகுதிக்கக்களில் பிராந்திய நவீனத்துவத்தை' வளர்ப்பதற்கான இவரது முன்னோடி பணிகளுக்காக இந்த பதக்கம் வழங்கப்பட்டது.
# கம்பிமுள் வாரிகள்



**கம்பிமுள் வாரி** *(rake)* (Old English *raca*, cognate with Dutch *raak*, German *Rechen*, from the root meaning "to scrape together", "heap up" என்பது தோட்டவேலைக்கான விளக்குமாறு ஆகும்; இதில் கம்புமுட்கள் அல்லது கூரலகுகள் கைப்பிடிக்குச் செங்குத்தாக பூட்டப்பட்டிருக்கும். இது இலைகள், கூலத் தட்டுகள், புல், குப்பைகள் வார உதவுகிறது; மண்ணைக் கிளறித் தளர்த்தவும் மென்களைகளை அகற்றவும் தரையைச்சமன்படுத்தவும் உலர்ந்த புல்லை அகற்றவும் தோட்டவேளையில் பரம்பு செய்யும் வேலைகளைச் செய்யவும் பயன்படுகிறது.
# அம்பிகா பிள்ளை


**அம்பிகா பிள்ளை** (Ambika Pillai) இந்தியாவில் கேரளாவின் கொல்லத்திலிருந்து வந்த அழகுக்கலைத் துறையில் ஒரு சிகையலங்கார நிபுணராகவும் ஒப்பனை கலைஞராகவும் இருக்கிறார். விளம்பரப் பிரச்சாரங்கள், அணிவகுப்பு நிகழ்ச்சிகள், ஆடை அலங்கார அணிவகுப்பு படங்கள் மற்றும் தலையங்கங்களில் இவரது பணி தொடர்கிறது.  

## தனிப்பட்ட வாழ்க்கை
கேரளாவின் கொல்லத்தில் முந்திரி ஏற்றுமதியாளரான கோபிநாத் பிள்ளை மற்றும் சந்தா கோபிநாத் பிள்ளை ஆகியோருக்கு அம்பிகா பிறந்தார். இவர் ஒரு ஆடம்பரமான குழந்தைப் பருவத்தைக் கொண்டிருந்தார். கொல்லத்தின் உப்பங்கழிகளால் ஒரு மாளிகை போன்ற வீட்டில் வசித்து வந்தார். 1980 ஆம் ஆண்டில் தனது 17 வயதில் சுரேந்திர நாத் என்பவரை மணந்தார். திருமண வாழ்க்கைக்காக கல்கத்தா சென்றார். ஆனால் வாழ்க்கை இவர் விரும்பிய வழியில் செல்லவில்லை.ஒரு சிறிய படுக்கை அறை கொண்ட அடுக்குமாடி இல்லத்தில் தனது வாழ்க்கையை முன்னோக்கி எடுத்துச் செல்வதில் திருப்தி அடைய வேண்டியிருந்தது. இவர்களுக்கு கவிதா என்ற ஒரு மகள் பிறந்தார். பின்னர் இவர் 1993 இல் ராகேஷ் என்பவரைத் (ராக்கி) திருமணம் செய்து கொண்டார். ஆனால் அவரது அதிகப்படியான குடிப்பழக்கம் மற்றும் சூதாட்டம் காரணமாக அம்பிகா அவரை விட்டு வெளியேறினார். இவரது மூன்று சகோதரிகளான கோபிகா, ரேணுகா மற்றும் தேவிகா ஆகியோரும் அழகுக்கலைப் பயிற்சி பெற்றுள்ளனர்32.0மேலும் முடி மற்றும் தோல் தயாரிப்பிலும் உள்ளனர். அம்பிகா புதுதில்லியில் வசிக்கிறார். ஆனால் அடிக்கடி திருவனந்தபுரம் மற்றும் கொச்சிக்கு சென்று வருகிறார்.  

## தொழில்
ஒரு சிகையலங்கார நிபுணராக தனது வாழ்க்கையைத் தொடங்கிய இவர் ஒப்பனைக்கு சென்றார். அம்பிகா தனது முதல் சிகையலங்கார நிலையத்தை தொடங்கியபோது அதை அம்பிகா 'விஷன்ஸ்' என்று அழைத்தார். பின்னர் அதை ஒரு அடையாளமாக உருவாக்க முடிவு செய்தார். தற்போது அம்பிகா பிள்ளையே ஒரு அடையாளம்.  

## விருதுகள்
## விருதுகள்
| வோக் சிறந்த ஒப்பனை கலைஞர் விருது | 2011 |
| --- | --- |
| சிறந்த முடி மற்றும் ஒப்பனை கலைஞருக்கான காஸ்மோபாலிட்டன் வேடிக்கையான, அச்சமற்ற பெண் விருதுகள் | 2009 |
| பாரத் நிர்மான் சிறந்த சாதனையாளர் விருது |  |
| பஞ்சாபி தோட்டம் |  |
| ராஜோரி பூங்கா |  |
| மால்வியா நகர் |  |
| குர்கான் |  |
| சத்தர்பூர் |  |
| மாதிரி நகரம் |  |
| கொச்சி |  |
| திருவனந்தபுரம் |  |

## தொலைக்காட்சி நிகழ்ச்சியில் நடுவர்

- மிதுக்கி ( மழவில் மனோரமா )
- மலையாளி வீட்டம்மா (மலர்கள் தொலைக்காட்சி)
# அரிச்சந்திராபுரம்


**அரிச்சந்திராபுரம்** (Harichandirapuram) என்பது இந்தியாவின், தமிழ்நாட்டின், திருவள்ளூர் மாவட்டம், திருவாலங்காடு ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.  

## மக்கள் வகைப்பாடு

இவ்வூர் மாவட்டத் தலைநகரான திருவள்ளூரில் இருந்து மேற்கே 20 கி.மீ. தொலைவிலும், திருவாலங்காட்டில் இருந்து 12 கி.மீ தொலைவிலும், சென்னையில் இருந்து 62 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1394 வீடுகள் உள்ளன. கிராமத்தின் மொத்த மக்கள் தொகை 5811 பேர் ஆவர். இதில் ஆண்கள் 2,966 பேரும் பெண்கள் 2,845 பேரும் உள்ளடங்குவர். மக்களின் கல்வியறிவு விகிதமானது 71.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். இந்த ஊரில் உள்ள மக்களில் பாதிக்கு மேற்பட்டவர்கள் இசுலாமியர்கள் ஆவர். இந்த இசுலாமிய மக்களின் முதன்மைத் தொழில் ஊர் ஊராக சென்று கத்தி போன்றவற்றிற்கு சாணை பிடித்தல் ஆகும்.
# அகிங்கம்

**அகிங்கம்** (*Akingam*) என்பது தெற்கு காஷ்மீரில் உள்ள ஒரு கிராமம் மற்றும் இந்திய மாநிலமான ஜம்மு-காஷ்மீரில் அனந்த்நாக் மாவட்டத்தில் புதிதாக உருவாக்கப்பட்ட வட்டமாகும். இது அனந்த்நாகில் உள்ள லால் சௌக்கிலிருந்து சுமார் 14.2 கிலோமீட்டர் (8.8 மைல்) தொலைவில் உள்ளது. இது அச்சாபல் மற்றும் கோகர்நாக் சுற்றுலா தலங்களுக்கு ஒரு வழியாக உள்ளது. வருவாய் பதிவுகளில், அகிங்கம் கிராமம் இன்னும் மகான் சிவ பகவதி என்று அழைக்கப்படுகிறது. அருகிலுள்ள கிராமங்கள் மொக்ரிபுரா, கில்லர், படாசுகம், கார்த்போரா மற்றும் படூரா ஆகியன.  

## புள்ளி விவரங்கள்
2011 இந்திய மக்கள் தொகை கணக்கெடுப்பின்படி , அகிங்கத்தில் 5,007 பேர் இருந்தனர். 755 குடும்பங்கள் வசித்து வந்தனர். இதில் 2,026 தொழிலாளர்கள் . 2,579 ஆண்களும், 2,428 பெண்களும் இருந்தனர். அகிங்கத்தின் மொத்த மக்கள் தொகையில் 17.93%, 898 பேர், 0-6 வயதுடைய குழந்தைகள்.  

அகிங்கத்தின் சராசரி பாலின விகிதம் 941 பெண்களும், 1,000 ஆண்களும் என இருந்தது. இது ஜம்மு-காஷ்மீரின் மாநில சராசரியை விட 889: 1000 ஆக இருந்தது. அகிங்கத்தின் குழந்தை பாலின விகிதம் ஜம்மு-காஷ்மீரின் சராசரியை விட 848: 1000 முதல் 862: 1000 வரை குறைவாக இருந்தது.  

2011 ஆம் ஆண்டில், அகிங்கத்தின் கல்வியறிவு விகிதம் 67.41% ஆகவும், ஜம்மு-காஷ்மீரின் கல்வியறிவு விகிதம் 67.16% ஆகவும் இருந்தது. அகிங்கத்தின் ஆண் கல்வியறிவு விகிதம் 76.40% ஆகவும், பெண் கல்வியறிவு விகிதம் 58.09% ஆகவும் இருந்தது.  

## அடிப்படை வசதிகள்
இமயமலை மலைத்தொடரின் அடிவாரத்தில் ஒரு அரசு மேல்நிலைப்பள்ளி உள்ளது. இது அகிங்கத்திலிருந்து 200 மீட்டர் (தோராயமாக) தொலைவில் அமைந்துள்ளது.  

அரசு முதன்மை சுகாதார மையம் ஒன்று 20 மீட்டர் தொலைவில் உள்ளது  

நன்கு நிறுவப்பட்ட சுற்றுலா மையத்துடன் ஜம்மு & காஷ்மீர் அரசாங்கத்தால் அகிங்கம் சுற்றுலா கிராமத்தின் நிலையை கொண்டுள்ளது. அகிங்கம் கிராமம் காஷ்மீரி பண்டிதர்களின் பந்த் கலைஞர்களைக் கொண்டிருந்தது. ஆனால் அவர்கள் 1990 ல் கிராமத்தை விட்டு வெளியேறினர். அகிங்கம் மக்கள் ஆழ்ந்த சூபி மற்றும் தோற்றத்தில் தத்துவவாதிகள் ஆவர்.  

அகிங்கம் பல பாரம்பரிய மற்றும் புனித தளங்களால் சூழப்பட்டுள்ளது. இது பழமையான ஜாமியா மஸ்ஜித் (போனகம்), மிகப்பெரிய ஜாமியா மஸ்ஜித் ஷரீப் பெத்காம், ஜியாரத் ஷரீப் சதா ரேஷி சாஹிப் மற்றும் இஸ்லாமிய துறவி ஷா-இ-அஸ்ரரின் ஜியாரத் ஷரீப் ஆகியவற்றைக் கொண்டுள்ளது. இதற்கு நன்கு நிறுவப்பட்ட சுற்றுலா மையத்துடன் ஜம்மு & காஷ்மீர் அரசு சுற்றுலா கிராமத்தின் அந்தஸ்தை வழங்கியது. .  

### சிவ பகவதி கோயில்
ஜகதாம்பாவின் புகழ்பெற்ற ஆலயம் ஸ்ரீ சிவ பகவதி ஜம்மு-காஷ்மீர் கரையான அகிங்கத்திலிருந்து 240–250 மீட்டர் (தோராயமாக) அமைந்துள்ளது. தேவதாரு மற்றும் பரந்த மேய்ச்சல் நிலங்களுடன் அழகான காடுகளின் அடிவாரத்தில் இந்த ஆலயம் அமைந்துள்ளது. சிவ பகவதி கோயில் இப்பகுதியின் பழமையான புனித இடமாகும்.
# அச்சாபல்

**அச்சாபல் (Achabal**) (உள்ளூரில் அச்வல் எனவும் அழைக்கப்படும்) இந்தியாவின் ஜம்மு காஷ்மீர் ஒன்றிய பிரதேசத்தில் உள்ள அனந்த்நாக் மாவட்டத்தில் உள்ள ஒரு நகரமாகும்.  

அனந்த்நாக் நகரிலிருந்து 9.1 கி.மீ தூரத்தில் உள்ள அச்சாபல் ஒரு முக்கியமான சுற்றுலா தலமாகும். முகலாயர்களால் வளர்க்கப்பட்ட ஒரு தோட்டத்தால் சூழப்பட்ட ஒரு பழங்கால நீரூற்றுக்கு இந்த இடம் குறிப்பிடத்தக்கது. தோட்டத்தின் மேல் பகுதி கி.பி 1616 இல் மாலிகா நூர் ஜெஹான் பேகத்தால் 'பாக்-இ-பேகம் அபாத்' என்று அழைக்கப்பட்டது. மேலும் சாஹிப் அபாத் என்வும் புகழ்பெற்றது. இதில் ஒரு தர்க்கரீதியான விளக்கில் வெப்பம் பெறும் நீர் புதையல் உள்ளது. .  

முகலாய பேரரசர்களால் சிறிய அருவிகளும் நீரூற்றுகளும் அமைக்கப்பட்டுள்ளன. தோட்டத்தில் இருக்கும் ஒரு மசூதி முகலாய இளவரசர் தாரா ஷிக்வாவால் கட்டப்பட்டதாக நம்பப்படுகிறது. அச்சாபல் ஒரு காலத்தில் பேரரசி நூர் ஜெஹானுக்கு ஒரு மகிழ்ச்சியான இடமாக இருந்தது. ஒரு மீன் கூடமும் அருகிலேயே அமைந்துள்ளது. அச்சாபல் தோட்டங்கள் என்று அழைக்கப்படும் முகலாய தோட்டத்தின் தளம் அச்சாபல் ஆகும் .  

## நிலவியல்
அச்சாபல் 33.68 ° தெற்கு 75.23 ° கிழக்கில் அமைந்துள்ளது. இது சராசரி கடல் மட்டத்திலிருந்து 1936 மீட்டர் (6352 அடி) உயரத்தில் உள்ளது.  

## வரலாறு
கி.பி 15 ஆம் நூற்றாண்டில் அச்சாபல் காஷ்மீர் இராச்சியத்தின் ஒரு பகுதியாக இருந்து வருகிறது. முன்னதாக இது " காஷ்மீரியத்தின் " கீழ் இருந்தது - காஷ்மீர் மக்களின் "சமூக மற்றும் கலாச்சார உணர்வு" உருவாக்கப்பட்டது.  

முகலாய பேரரசர்களான அக்பர், முகலாய பேரரசர் ஜஹாங்கிர், காஷ்கரின் சுல்தான் சைத் கான், சுல்தான் கியாஸ்-உத்-தின் ஜைன்-உல்-அபிதீன், முகலாய பேரரசி நூர் ஜஹான், தாரா ஷிகா மற்றும் பலர் இந்த இடத்தை ஆட்சி செய்துள்ளனர்.  

## புள்ளிவிவரங்கள்
2001 இந்திய மக்கள் தொகை கணக்கெடுப்பில், அச்சாபலின் மக்கள் தொகை 5835 ஆகும். ஆண்களில் 53% மக்களும், பெண்கள் 47% பேரும் உள்ளனர். அச்சாபலின் சராசரி கல்வியறிவு விகிதம் 65% ஆகும். இது தேசிய சராசரியான 59.5% ஐ விட அதிகமாகும். ஆண்களில் 65% மற்றும் பெண்கள் 35% கல்வியறிவு பெற்றவர்கள். மக்கள் தொகையில் 12% 6 வயதுக்குட்பட்டவர்கள்.
# சத்ய பால் அகர்வால்

**சத்ய பால் அகர்வால்** (Satya Paul Agarwal) இவர் ஒரு இந்திய நரம்பியல் அறுவை சிகிச்சை நிபுணரும், கல்வியாளரும் மற்றும் பொது சுகாதார இவர் இந்திய செஞ்சிலுவை சங்கத்தின் தற்போதைய பொதுச்செயலாளரராகவும் இருக்கிறார். மருத்துவம் மற்றும் பொது சுகாதாரத் துறைகளில் இவர் செய்த சேவைகளுக்காக இந்திய அரசு 2010 ல் வருக்கு மூன்றாவது மிக உயர்ந்த குடிமகன் விருதான பத்ம பூசண் விருது வழங்கியது.  

தொற்றுநோய் கட்டுப்பாட்டு நடவடிக்கைகள் மற்றும் 2004 சுனாமி போன்ற பல பேரழிவு நிவாரண நடவடிக்கைகளின் போது அகர்வால் தீவிரமாக செயல்பட்டார். அதற்காக இவருக்கு ஹென்றி துனன்ட் பதக்கம் வழங்கப்பட்டது. இவர் பல புத்தகங்களையும் கட்டுரைகளையும் எழுதியுள்ளார். இவர் *உடல்நலம்* குறித்த *செஞ்சிலுவை சங்கம் மற்றும் செம்பிறை சட்டப்பூர்வ கூட்டங்களின்* செய்தித் தொடர்பாளராக இருக்கிறார். பாதுகாப்பான நீர் மற்றும் மேம்பட்ட சுகாதாரத்திற்கான அணுகல் சார்ந்த கருத்தரங்குகள் மற்றும் மாநாடுகளில் பல விரிவுரைகள் மற்றும் முக்கிய உரைகளை நிகழ்த்தியுள்ளார்  

## பதவிகள்

- 2005 முதல் இந்திய செஞ்சிலுவை சங்கத்தின் பொதுச் செயலாளர்
- சுகாதார சேவைகள் பணிப்பாளர் நாயகம் , இந்திய அரசு &nbsp; - 1996 முதல் 2005 வரை
- இந்திய காசநோய் சங்கத்தின் தலைவர்

## விருதுகள் மற்றும் அங்கீகாரங்கள்

- பத்ம பூசண் &nbsp; - 2010
- காசநோய்க்கான வாழ்க்கை நேர சாதனை விருது &nbsp; - 2005
- மருத்துவர் பி.சி.ராய் சிறந்த மருத்துவ நபருக்கான மரு. பி. சி. ராய் விருது &nbsp; - 2002
- ஹென்றி துனன்ட் பதக்கம் - சர்வதேச செஞ்சிலுவை சங்கம் மற்றும் செம்பிறை இயக்கம்
- பெல்ஜிய செஞ்சிலுவைச் சங்கம் தங்கப் பதக்கம், 2014 &nbsp;

## எழுத்துகளில்
-
# முகமது அமீன் (வரலாற்றாசிரியர்)

**முகமது அமீன்** (Mohammad Amin ) (பிறப்பு:1928 சனவரி 22- இறப்பு: 2012 திசம்பர் 15 ) இவர் ஒரு இந்திய வரலாற்றாசிரியர் ஆவார். இந்தியாவின் புது தில்லியில் அமைந்துள்ள பல்கலைக்கழகமான ஜாமியா அம்டார்ட் என்ற உயர் கல்வி நிறுவனத்தின் துணைவேந்தராக இருந்த இவர் 2010 இல் பத்ம பூசண் விருது பெற்றுள்ளார்.  

## ஆரம்பகால வாழ்க்கை மற்றும் தொழில்
முன்னாள் ஐக்கிய மாகாணங்களின் அலகாபாத் மாவட்டத்தில் கங்கை நதிக்கரையில் உள்ள கசுபா மௌ- அய்மாவில் அமீன் பிறந்தார்.  

அமீன் குர்சத் என்பவரை மணந்தார். இத்தம்பதியருக்கு வரலாற்றாசிரியரும் உரோட்சு பல்கலைகழகத்தின் அறிஞருமான சாகித் அமீன் என்ற ஒரு மகனும், ஒரு ஊடக ஆளுமையாகவும், ஆசிரியராக உள்ள கசலா என்ற மகளும் இருக்கின்றனர்.  

இவரது பள்ளி கல்வி அலகாபாத்தில் தொடங்கியது, அங்கிருந்து முகலாய சராய் மற்றும் இறுதியாக பனாரசில் உள்ள குயின்ஸ் கல்லூரி பள்ளிக்கு சென்றார். அதைத் தொடர்ந்து, புகழ்பெற்ற வரலாற்றாசிரியரான சர் சபாத் அகமது கானின் கீழ் 1945 இல் அலகாபாத் பல்கலைக்கழகத்தில் வரலாற்றில் பட்டம் பெற்றார். 1949 ஆம் ஆண்டில் அலிகார் முஸ்லீம் பல்கலைக்கழகத்தில் வரலாறு மற்றும் சட்டம் இரண்டிலும் முதுகலைப் பட்டம் பெற்றார்.  

### தொழில்
முகமது அமீன் ஒரு வழக்கறிஞராக, 1947 இல், பச்சன் என்ற வழக்கறிஞரின் கீழ் பயிற்சி பெற்றார். இருப்பினும், ஒரு வழக்கறிஞராக இவரது வாழ்க்கை குறுகிய காலமாக இருந்தது. இவர் 1949 இல் டெல்லியில் உள்ள செயின்ட் ஸ்டீபன் கல்லூரியில் விரிவுரையாளராக சேர்ந்தார். 1952 இல் இவர் கார்னெல் பல்கலைக்கழகத்திலும் பின்னர் இசுடான்போர்டு பல்கலைக்கழகத்திலும் முதுகலைப் பட்டம் பெற்றார் (1962 ). 1993 வரை அங்கு பணியாற்றினார்.  

இந்திரா காந்தி உடற்கல்வி மற்றும் விளையாட்டு அறிவியல் நிறுவனத்தின் நிர்வாகக் குழுவின் தலைவராகவும் இருந்தார்  

## இறப்பு
அமீன் வயது தொடர்பான நோய்களுக்கு ஆளாகி டிசம்பர் 15, 2012 அன்று தனது 84 வயதில் இறந்தார்.
# 2019-20 ஆஸ்திரேலிய புதர்த்தீ பருவநிலை


**2019-20 ஆஸ்திரேலிய புதர்த்தீ பருவநிலை** என்பது 2019 ஆம் ஆண்டு ஜூன் மாதம் முதல் தற்போது வரையில் ஆஸ்திரேலியா நாடு தழுவிய குறிப்பாக தென்கிழக்குப் பகுதியில் ஏற்பட்டு வரும் காட்டுத்தீ வகையாகும். 2020ஆம் ஆண்டு சனவரி மாதம் 14ஆம் நாள் வரையில் தோராயமாக , அளவு பரப்பளவு மற்றும் தோராயமாக 5,900 கட்டிடங்கள் (சுமார் 2,204 வீடுகள் உட்பட) எரிந்து நாசமானது. மற்றும் இந்த காட்டுத்தீக்கு 29 நபர்களாவது இறந்திருக்கலாம் என அஞ்சப்படுகிறது. தோராயமாக சுமார் 100 கோடி விலங்கினங்கள் காட்டுத்தீயில் இறந்துள்ளது மற்றும் சில அரிய வகை உயிரினங்கள் அழிவு நிலைக்கு வந்துள்ளது. The bushfires are regarded by the நியூ சவுத் வேல்ஸ் நகர தீயணைப்பு சேவை இந்த கடுமையான காட்டுத்தீ தனக்கு அறிந்து வரலாற்றிலேயே மிக மோசமான புதர்த்தீ ஆகும் என அறிவித்துள்ளது. 2019ஆம் ஆண்டு திசம்பர் மாதம் நியூ சவுத் வேல்ஸ் அரசாங்கம் இந்த புதர்த்தீயினால் ஏற்பட்ட வரலாறு காணாத வெப்பம் மற்றும் வறட்சி காரணமாக அவசர நிலை பிரகடனம் செய்துள்ளது.
# வார்ப்புரு:தகவற்சட்டம் ஆறு/மணல்தொட்டி

</div>}}  

| headerstyle= background-color: #CEDEFF;  

| image =  
| caption = }  

| image2 = }  
| caption2 = }  

| image3 =  

| label1 = Etymology  
| data1 = }}  

| class2 = nickname  
| label2 = வேறு பெயர்(கள்)  
| data2 = }  

| class3 = nickname  
| label3 = பெயர்  
| data3 = }  

| header5 = அமைவு  

| label6 = }}  
| rowstyle6 =  
| data6 = }}  

| label7 = }}  
| rowstyle7 =  
| data7 = }}  

| label8 = }}  
| rowstyle8 =  
| data8 = }}  

| label9 = }}  
| rowstyle9 =  
| data9 = }}  

| label10 = }}  
| rowstyle10 =  
| data10 = }}  

| header15 =  

| rowstyle16 = display:;  
| data16 = }  
| rowstyle17 = display:;  
| data17 = }  
| rowstyle18 = display:;  
| data18 = }  
| rowstyle19 = display:;  
| data19 = }  
| rowstyle20 = display:;  
| data20 = }  
| rowstyle21 = display:;  
| data21 = }  

| label22 = முடியுமிடம்  
| data22 =  
| label23 = <div>&nbsp;&#8259;&nbsp;அமைவு</div>  
| rowstyle23 =  
| data23 = }  
| label24 = <div>&nbsp;&#8259;&nbsp;ஆள்கூறுகள்</div>  
| rowstyle24 =  
| data24 = }  
| label25 = <div>&nbsp;&#8259;&nbsp;உயர ஏற்றம்</div>  
| rowstyle25 =  
| data25 =  

| label30 = நீளம்  
| rowstyle30 =  
| data30 = }  

| label31 = வடிநிலம் பரப்பளவு  
| data31 = }  

| label32 = அகலம்  
| rowstyle32 =  
| data32 =  
| label33 = <span>&nbsp;&#8259;&nbsp;minimum</span>  
| rowstyle33 =  
| data33 =  
| label34 = <span>&nbsp;&#8259;&nbsp;average</span>  
| rowstyle34 =  
| data34 =  
| label35 = <span>&nbsp;&#8259;&nbsp;maximum</span>  
| rowstyle35 =  
| data35 =  

| label36 = Depth  
| data36 =  
| label37 = <span>&nbsp;&#8259;&nbsp;minimum</span>  
| rowstyle37 =  
| data37 = }  
| label38 = <span>&nbsp;&#8259;&nbsp;average</span>  
| rowstyle38 =  
| data38 = }  
| label39 = <span>&nbsp;&#8259;&nbsp;maximum</span>  
| rowstyle39 =  
| data39 = }  

| rowstyle50 = display:;  
| data50 =  
| rowstyle51 = display:;  
| data51 = }  
| rowstyle52 = display:;  
| data52 = }  
| rowstyle53 = display:;  
| data53 = }  
| rowstyle54 = display:;  
| data54 = }  

| header55 =  

| label56 = பாயும் வழி  
| data56 = }  

| label57 =  
| data57 = }}  

| label58 = Landmarks  
| data58 = }}  

| label59 = மாநகரங்கள்  
| data59 = }}  

| label60 = மக்கட்தொகை  
| data60 = }  

| label61 = Tributaries  
| data61 =  
| rowstyle61 =  
| label62 = <span>&nbsp;&#8259;&nbsp;</span>  
| rowstyle62 =  
| data62 = }  
| label63 = <span>&nbsp;&#8259;&nbsp;</span>  
| rowstyle63 =  
| data63 = }  

| label64 = நீர்தேக்கங்கள்  
| data64 = }  

| label65 = அருவிகள்  
| data65 = }  

| label66 = பாலங்கள்  
| data66 = }  

| label67 = துறைமுகங்கள்  
| data67 = }  

| label68 = }  
| data68 = }  

| below = }  

}}<noinclude>  

</noinclude>
# அலைகள் ஓய்வதில்லை (தொலைக்காட்சித் தொடர்)



**அலைகள் ஓய்வதில்லை** என்பது சிங்கப்பூர் நாட்டு தமிழ்மொழி தகவல் நாடகத் தொலைக்காட்சி நிகழ்ச்சி ஆகும். இந்த நிகழ்ச்சியை செல்வா என்பவர் தொகுத்து வழங்க, ராஜேந்திரன், வில்சன் ஆகியோர் இயக்கியுள்ளார்கள். இது ஜனவரி 7, 2020 முதல் ஒவ்வொரு செவ்வாய்கிழமைகளிலும் இரவு 9:30 மணிக்கு சிங்கப்பூர் நாட்டு நேரப்படி ஒளிபரப்பாகி 31 மார்ச்சு 2020 இல் 12 அத்தியாயங்களுடன் நிறைவுபெற்றது.  

ஒளிபரப்பாகின்றது.  

இந்த நிகழ்ச்சி ஒவ்வொரு சமூகத்திற்கும் பின்னால் உள்ள கதைகளை ஆராய்ந்து, நம் முன்னோர்கள் இந்த நாட்டிற்கு எப்படி வந்தார்கள், இந்த நாட்டின் வளர்சிக்கு அவர்கள் எப்படி பங்குவைத்தார்கள் என்பதை விளக்கும் ஒரு நாடக கதை.
# அகிலன் (நடிகர்)



**அகிலன்** (5 செப்டம்பர் 1995) என்பவர் தமிழ்நாட்டு மாதிரி நடிகர், குறும்பட நடிகர் மற்றும் தொலைக்காட்சி நடிகர் ஆவார்.  

## ஆரம்ப வாழ்க்கை
அகிலன் 1995 செப்டம்பர் 5 ஆம் தேதி தமிழ்நாட்டில் சென்னையில் திமுகவில் அரசியல்வாதியாக இருக்கும் புஷ்பராஜுக்கு மகனாகப் பிறந்தார். சென்னையின் செயின்ட் மேரி பாய்ஸ் மெட்ரிகுலேஷன் மேல்நிலைப்பள்ளியில் இடைநிலைக் கல்வியை முடித்தார். சென்னை எஸ்.ஏ. பொறியியல் கல்லூரியில் இளங்கலைப் பட்டம் பெற்ற இவர், பின்னர் அகிலன் சென்னையில் உள்ள கூத்துப் பட்டறை என்ற நடிப்புப் பள்ளியில் நடிப்பு கலை பற்றி படித்தார்.  

## நடிப்புத்துறை
2015 இல் ஜி. வி. பிரகாஷ் குமார் நடித்த திரிஷா இல்லனா நயன்தாரா என்ற திரைப்படத்தின் மூலம் நடிப்புத்துறைக்கு அறிமுகமானார். அதைத் தொடர்ந்து இறைவி (திரைப்படம்) (2016), பியார் பிரேமா காதல் (2018) போன்ற திரைப்படங்களில் நடித்துள்ளார். சென்னையில் ஒரு மழைக்காலம், அடி பெண்ணே போன்ற சில குறும் படங்களிலும் நடித்துள்ளார்.  

2019இல் விஜய் தொலைக்காட்சியில் பாரதி கண்ணம்மா என்ற தொடரில் அகிலன் என்ற கதாபாத்திரத்தில் இரண்டாவது கதாநாயகனாக நடிக்கின்றார்.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2019-–ஒளிபரப்பில் | பாரதி கண்ணம்மா | அகிலன் | விஜய் தொலைக்காட்சி |
| --- | --- | --- | --- |
| 2019 | ஸ்டார்ட் மியூசிக் | விருந்தினராக |  |
| எங்கிட்ட மோதாதே 2 | விருந்தினராக |  |  |
| 2020 | பாரதி கண்ணம்மா & பாண்டியன் ஸ்டோர்ஸ் மகா சங்கமம் | அகிலன் |  |

## திரைப்படம்
**-
! ஆண்டு
! திரைப்படம்
! கதாபாத்திரம்
! குறிப்பு**

| 2015 | திரிஷா இல்லனா நயன்தாரா |  |
| --- | --- | --- |
| 2016 | இறைவி |  |
| சென்னையில் ஒரு மழைக்காலம் | குறும்படம் |  |
| உனக்கென நான் |  |  |
| 2017 | அடி பெண்ணே |  |
| 2018 | பியார் பிரேமா காதல் |  |
| 2019 | கேரமல் கண்ணலே | குறும்படம் |
| ரா |  |  |
| கதிரும் நிலவும் |  |  |
# சஞ்சீவ்



**சஞ்சீவ்** என்பவர் தமிழ்நாட்டு திரைப்படம் மற்றும் தொலைக்காட்சி நடிகர் ஆவார். இவரின் இயற் பெயர் சயீத் ஆகும். திரையுலகிற்காக சஞ்சீவ் கார்த்திக் எனும் பெயரைச் சூட்டிக்கொண்டார். இவர் விஜய் தொலைக்காட்சியில் ஒளிபரப்பான ராஜா ராணி என்ற தொடரில் நடித்ததன் மூலம் தமிழர்கள் மத்தியில் அறியப்படும் நடிகர் ஆவார்.  

## ஆரம்ப வாழ்க்கை
சஞ்சீவ் ஜூலை 17, 1989 அன்று கோவையில் தமிழ்நாட்டில் ஒரு இஸ்லாமிய தமிழர் குடும்பத்தில் பிறந்தார். கோவையில் உள்ள ஜெய்சி மேல்நிலைப்பள்ளியில் தனது படிப்பை முடித்து ஸ்ரீ இராமகிருஷ்ணா பொறியியல் கல்லூரியில் பட்டம் பெற்றார்.  

## தனிப்பட்ட வாழ்க்கை
இவருடன் ராஜா ராணி என்ற தொடரில் நடித்த நடிகை ஆலியா மானசா என்பவரை காதலித்து 2019ஆம் ஆண்டு இஸ்லாம் முறைப்படி திருமணம் செய்து கொண்டார்.  

## நடிப்புத்துத்துறை
இவர் 2008ஆம் ஆண்டு கலைஞர் தொலைக்காட்சியில் ஒளிபரப்பான ஆட்டம் பட்டம் என்ற நடன போட்டியில் போட்டியாளராக பங்கு பெற்றார். இந்த நிகழ்ச்சியை நடன இயக்குநர் கலா என்பவர் தயாரித்துள்ளார். அதை தொடர்ந்து *அபூர்வா* என்ற மலையாளத் திரைப்படத்தின் மூலம் நடிப்புத்துறைக்கு அறிமுகமானார்.  

2009 இல் *குளிர் 100 °* என்ற கல்லூரி சார்ந்த திரைப்படம் மூலம் கதாநாயகனாக தமிழ்த் திரைப்படத்துறைக்கு அறிமுகமானார். அதை தொடர்ந்து காதல் தோழி (2009), நீயும் நானும் (2010), சகாக்கள் (2011), ஆங்கில படம் (2018) போன்ற பல திரைப்படங்களில் கதாநாயகனாக நடித்துளளார்.  

2017 இல் விஜய் தொலைக்காட்சியில் ராஜா ராணி என்ற தொடரில் கார்த்திக் என்ற கதாபாத்திரத்தின் மூலம் சின்னத்திரைக்கு நடிகராக அறிமுகமானார். இந்த தொடர் இவருக்கு பெரிய வெற்றியை கொடுத்தது. திரைப்படத்திரையில் அடையாத வெற்றியை தொலைக்காட்ச்சி துறை மூலம் வெற்றிகொண்ட நடிகர்களில் இவரும் ஒருவர். இந்த தொடரின் வெற்றியை அடுத்து தற்பொழுது அதே தொலைக்காட்சியில் 2019 இல் காற்றின் மொழி என்ற தொடரில் சந்தோஷ் என்ற கதாபாத்திரத்தில் நடித்து வருகின்றார். இவருக்கு ஜோடியாக *பிரியங்கா* நடிக்கின்றார்.  

## தொடர்கள்
**-
! ஆண்டு
! தொடர்
! கதாபாத்திரம்
! அலைவரிசை**

| 2008 | ஆட்டம் பட்டம் | போட்டியாளராக | கலைஞர் தொலைக்காட்சி |
| --- | --- | --- | --- |
| 2017-2019 | ராஜா ராணி | கார்த்திக் | விஜய் தொலைக்காட்சி |
| 2018 | எங்கிட்ட மோதாதே | விருந்தினராக |  |
| 2018 | அரண்மனை கிளி | விருந்தினராக |  |
| 2019-–ஒளிபரப்பில் | காற்றின் மொழி | சந்தோஷ் |  |
# அக்சய் குமார் ஜெயின்


**அக்‌ஷய் குமார் ஜெயின்** (Akshay Kumar Jain) (1915-1993) இவர் ஓர் இந்திய சுதந்திர ஆர்வலரும், எழுத்தாளரும், பத்திரிகையாளரும் மற்றும் டைம்ஸ் குழுமத்திற்கு சொந்தமான இந்தி நாளிதழான 'நவபாரத் டைம்ஸ் என்ற இதழின் ஆசிரியருமாவார். இவர் தேசிய ஊடகவியலாளர்கள் சங்கத்தின் (இந்தியா) நிறுவனர்களில் ஒருவராக இருந்தார். மேலும் 1972 இல் அமைப்பு உருவாக்கப்பட்டபோது அதன் வரவேற்புக் குழுவின் தலைவராகவும் இருந்தார்.  

## ஆரம்ப கால வாழ்க்கை
1915 டிசம்பர் 30, அன்று இந்திய உத்தரபிரதேச மாநிலத்தின் அலிகார் மாவட்டத்தில் உள்ள பிஜைகரில் திவானாக இருந்த உரூப் கிசோர் ஜெயினுக்கு மகனாகப் பிறந்தார். ஜெயின் 1938 இல் இந்தூரின் கோல்கர் அறிவியல் கல்லூரியில் பட்டம் பெற்றார். அதைத் தொடர்ந்து 1940 இல் அலிகார் பல்கலைக்கழகத்தில் சட்டத்தில் பட்டம் பெற்றார் (எல்.எல்.பி) . சுதர்சன் வார இதழ் (ஆசிரியர் 1940) மற்றும் வீர் (1940–46) ஆகியவற்றுடன் தொடர்பு கொண்டிருந்தார். 1977 இல் ஓய்வுபெறும் வரை 31 ஆண்டுகள் அதன் தலைமை ஆசிரியராக இருந்தார்.  

அகில இந்திய செய்தித்தாள் தொகுப்பாளர்கள் மாநாட்டின் (1964 மற்றும் 1967) இரண்டு அமர்வுகளுக்கு ஜெயின் தலைமை தாங்கினார். மேலும் இரண்டு முறை இந்திய பத்திரிகை அமைப்பின் உறுப்பினராக பணியாற்றினார். இவர் சமச்சார் பாரதி என்ற செய்தி நிறுவனத்தின் இயக்குநர்கள் குழுவின் தலைவராக இருந்தார், *இந்தி பத்ரகர் சங்கத்திற்கு* தலைமை தாங்கினார். பத்திரிகை சுதந்திரம் மற்றும் நியாயமான பத்திரிகை நடைமுறைகளை ஊக்குவிக்கும் உலகளாவிய அமைப்பான சர்வதேச பத்திரிகை நிறுவனத்தில் உறுப்பினராக இருந்தார். இவர் இந்தி மொழியில் பல புத்தகங்களை வெளியிட்ட்டுள்ளர். அதில் *இயாதா ராகி முலகதெம்* மற்றும் *பகபனா கி பேதம் ஆகியவை அடங்கும்* . இலக்கியம் மற்றும் பத்திரிகை ஆகியவற்றில் இவர் செய்த பங்களிப்புகளுக்காக இந்திய அரசு 1967 ஆம் ஆண்டில் மூன்றாவது மிக உயர்ந்த குடிமகன் கௌரவமான பத்ம பூசண் விருதினை இவருக்கு வழங்கியது. சாகித்ய இரத்னா விருதினை 1970இல் பெற்ற ஜெயின், 1993 மார்ச் 31, அன்று, தனது 78 ஆவது வயதில் இறந்தார்.
# சாஹர் கோடயாரி


2022 உலகக்கோப்பை காற்பந்து கோப்பைக்கான தகுதிப் போட்டிகளை நடத்த ஈரான் நாடு தேர்வு செய்யப்பட்டுள்ளது. இந்த பன்னாட்டு கால்பந்து போட்டிகளைக் காண ஈரான் பெண்களை விளையாட்டு அரங்குக்குள் அனுமதிக்க வேண்டும் என்று பன்னாட்டுக் காற்பந்துச் சங்கங்களின் கூட்டமைப்பு கூறியுள்ளது. இந்தப் பெண் இறந்து ஒரு மாத காலம் ஆன நிலையில், ஈரானில் 40 ஆண்டுகளுக்குப் பிறகு முதன்முறையாக இத்தகைய நுழைவுக்கு உத்தரவாதம் அளிக்கப்பட்டது. இந்நிகழ்வுக்குப் பின்னர் இஸ்லாமிய குடியரசின் பெண்களுக்கு எதிரான ஒடுக்குமுறைக்கு எதிரான போராட்டத்தின் ஒரு குறியீடாக சாஹர் மாறிவிட்டார்.  

## நிகழ்வும் தற்கொலையும்
சாஹர் கோடயாரி 1990 இல் ஈரானின், பக்தியாரி மாகாணத்தில், சஹர்மஹால் கியார் கவுண்டி, சால்ம் என்ப ஊரில் உள்ள ஒரு குடும்பத்தில் பிறந்தார். இவரது குடும்பத்தில் ஒரு இவருக்கு சகோதரி உண்டு. இவரது குடும்பம் பின்னர் தெஹ்ரானுக்கு குடிபெயர்ந்து வசித்து வந்தது. கோடயாரி பல்கலைக்கழகத்தில் ஆங்கிலம் மற்றும் கணினி அறிவியலில் பட்டம் பெற்றார். ஒரு இளம் பெண்ணான இவர் கால்பந்து விளையாட்டின் தீவிர ரசிகையானார். இந்நிகழ்வுக்குப்பிறகு இவர் சமூக ஊடகங்களில் "புளூ கேர்ள்" என்று அடையாளம் காணப்பட்டார். காரணம் இவருக்கு விருப்பமான கால்பந்து அணி தெஹ்ரானை தளமாகக் கொண்ட எஸ்டெக்லால் எஃப்சியின் அணியியன் நிறம் நீல நிறமாகும்.  

2019 மார்ச்சில் எஸ்டேக்லாலுக்கும் அல்-ஐன் எஃப்சிக்கும் இடையிலான ஏஎஃப்சி சாம்பியன்ஸ் லீக்கின் போட்டிக்காக கோடாரி ஆசாதி விளையாட்டு அரங்கத்துக்குள் நுழைய முயன்றார். இவர் மருத்துவமனையில் இருந்தபோது ஆறு மாத சிறைத்தண்டனை உறுதி செய்யப்பட்டது.  

2019 அக்டோபரில், 40 ஆண்டுகளில் முதல் முறையாக ஈரானில் ஒரு கால்பந்து போட்டியில் கலந்து கொள்ள பெண்கள் அனுமதிக்கப்பட்டனர்.
# அகல வீச்சு


அகலவீச்சு சமிக்ஞை செய்கிறார். ]]  
துடுப்பாட்டத்தில், ஒரு **அகல வீச்சு** என்பது :  

- ஒரு மட்டையாளரருக்கு வீசப்படும் பந்தானது வழக்கமாக வீசும் அளவினை விட மிக உயரமாகவோ அல்லது அகலமாகவோ வீசப்படுகிறது என்பதனை நடுவரால் (துடுப்பாட்டம்) தீர்மானிக்கப்படுகிறது.
- இதன் விளைவாக மட்டையாடும் அணிக்கு கூடுதல் ஓட்டங்கள் வழங்கப்படும்.

## வரையறை
துடுப்பாட்ட சங்க விதிமுறையின் 22 வது சட்டத்தின் கீழ் அகல வீச்சு உள்ளது.
# கே. டி. அச்சயா

**கே. டி. அச்சயா** (*K. T. Achaya*, 6 அக்டோபர் 1923 - 5 செப்டம்பர் 2002) ஒரு சிறந்த எண்ணெய் வேதியியலாளர், உணவு அறிவியலாளர், ஊட்டச்சத்து நிபுணர் மற்றும் உணவு வரலாற்றாசிரியர் ஆவார். இவர் இந்திய உணவு ஒரு வரலாற்றுக் கையேடு ( *Indian Food: A Historical Companion)*, பிரித்தானிய இந்தியாவின் உணவுத் தொழில்கள் (*The Food Industries of British India)*, இந்திய உணவின் வரலாற்று அகராதி (*A Historical Dictionary of Indian Food)* ஆகிய நூல்களின் ஆசிரியர் ஆவார் .  

## ஆரம்பகால வாழ்க்கை மற்றும் கல்வி
கே. டி. அச்சயா 1923 அக்டோபர் 6 ஆம் நாள் சென்னை மாகாணத்தின் (இப்போது கர்நாடகத்தின் ஒரு பகுதி) கொல்லேகலில் பிறந்தார். 1943 இல் மெட்ராஸ் பல்கலைக்கழகத்தில் பட்டம் பெற்ற பிறகு, அடுத்த மூன்று ஆண்டுகளுக்கு இந்திய அறிவியல் கழகத்தில் பணியாற்றினார். ஐக்கிய இராச்சியத்தில் உள்ள லிவர்பூல் பல்கலைக்கழகத்தில் முனைவர் பட்ட ஆய்வு செய்தார்.  

- Oilseeds and Oil Milling in India: A Cultural and Historical Survey (1990),
- GHANI: The Traditional Oil Mill of India (1993)
- The Food Industries of British India (1994)
- The Story of our Food (2000)
- The Food Industries of British India (Oxford University Press, 1994)
- Indian Food: A Historical Companion (Oxford University Press, 1994)
- A Historical Dictionary of Indian food (Oxford University Press, 1998)
- The Illustrated Foods of India, A-Z (Oxford University Press, 2009)
# சிற்றேவலர் போர் நினைவிடம்


**சிற்றேவலர் போர் நினைவுச்சின்னம்** (Lascar War Memorial) என்பது கொல்கத்தாவின் கேசுடிங்சு பகுதியில் நேப்பியர் சாலையில் அமைந்துள்ள ஓர் நினைவுச் சின்னமாகும். முதலாம் உலகப் போரின்போது அரச கடற்படை மற்றும் பிரித்தன் வணிக சேவைக் கப்பல்களில் பணியாற்றி இறந்த 896 இந்திய துணைக் கண்டத்தைச் சேர்ந்த மாலுமிகளின் நினைவாக அர்ப்பணிக்கப்பட்ட நினைவுச் சின்னமாகும்.  

## சிற்றேவலர்
ஒரு **சிற்றேவலர்** (இலசுகர், இலாசுகர்) என்பவர் இந்திய துணைக் கண்டத்திலிருந்தோ அல்லது நன்னம்பிக்கை முனையின் கிழக்கிலிருந்து பிற நாடுகளிலிருந்தோ ஒரு மாலுமி அல்லது போராளி ஆவர். 16 ஆம் நூற்றாண்டு முதல் 20 ஆம் நூற்றாண்டின் ஆரம்பம் வரை ஐரோப்பிய கப்பல்களில் இவர்கள் பணியாற்றியுள்ளனர். இலாசுகர் என்ற இந்த வார்த்தை பாரசீகத்திலிருந்து வந்தது. அதாவது இராணுவ முகாம் அல்லது இராணுவம், மற்றும் *அல்-அஸ்கார்*, ஒரு காவலர் அல்லது சிப்பாயின் அரபு வார்த்தையாகும். வார்த்தையை *இலாஸ்கரிமுக்கு* மாற்றியமைத்தனர். அதாவது ஒரு ஆசிய போராளி அல்லது சீமான், குறிப்பாக இந்திய துணைக் கண்டத்தைச் சேர்ந்தவர்கள். 'சிற்றேவலர்கள்' ஒப்பந்தங்களின் கீழ் பிரித்தன் கப்பல்களில் இவர்கள் பணியாற்றினர். இது வழக்கமான ஒப்பந்தத்தை விட கப்பல் உரிமையாளர்களுக்கு அதிக கட்டுப்பாட்டைக் கொடுத்தது. மாலுமிகளை ஒரு கப்பலில் இருந்து இன்னொரு கப்பலுக்கு மாற்றி ஒரே நேரத்தில் மூன்று ஆண்டுகள் வரை சேவையில் தக்கவைத்துக் கொள்ளலாம். பொதுவாக பிரித்தானிய இராணுவ அதிகாரிகளால் ஈடுபடுத்தப்பட்ட இந்திய ஊழியர்களைக் குறிக்க *இலாசுகர்* என்ற பெயர் பயன்படுத்தப்பட்டது.  

## வரலாறு மற்றும் கட்டிடக்கலை

முதலாம் உலகப் போரின்போது உயிர் இழந்த பிரிக்கப்படாத வங்காளம் மற்றும் அசாமின் 896 மாலுமிகளின் நினைவாக, கப்பல் மற்றும் வணிக நிறுவனங்களால் இந்த போர் நினைவுச்சின்னம் அமைக்கப்பட்டது. இந்த நினைவுச்சின்னம் மைதானத்தின் தெற்கு முனையில், நைபர் சாலையில், கேசுடிங்சில், பிரின்செப் காட் அருகே அமைந்துள்ளது. 100 அடி உயர நினைவுச்சின்னம் 1924 ஆம் ஆண்டு பிப்ரவரி 6 ஆம் தேதி வங்காள ஆளுநராக இருந்த இலித்தன் பிரபு அவர்களால் திறந்துவைக்கப்பட்டது. வழக்கமான கிழக்கத்திய பாணியில் கட்டப்பட்ட இந்த நினைவுச்சின்னம் நான்கு பக்க நெடுவரிசைகளைக் கொண்டுள்ளது. இது ஒவ்வொரு பக்கத்திலும் ஒரு பழங்கால காட்சிகளின் வலிமையை பிரதிபலிக்கும் வடிவமைப்புகளைக் கொண்டுள்ளது. நினைவுச்சின்னத்தின் மேல் பகுதி நான்கு சிறிய மினாரெட்டுகள் மற்றும் ஒரு பெரிய பூசப்பட்ட குவிமாடத்தைக் கொண்டுள்ளது. சஜ்ஜாக்கள் மற்றும் குறுக்கு நெடுக்காக அடிக்கப்பட்ட தாள்களுடன் அலைகளை குறிக்கும் திட்டமிடப்பட்ட பால்கனியின் அடியில் அலை அலையான கோடுகளை சேர்ப்பதன் மூலம் ஒரு பொதுவான இந்திய தோற்றம் வழங்கப்பட்டுள்ளது. சிற்றேவலர் போர் நினைவுச்சின்னமானது சித்தோரின் வெற்றி கோபுரத்துடன் ஒற்றுமையைக் கொண்டுள்ளது. கிதோர்பூர் பாலம், சிபூரில் உள்ள வங்காள பொறியியல் மற்றும் அறிவியல் பல்கலைக்கழக கட்டிடங்கள், கரக்பூர், இந்திய தொழில்நுட்பக் கழகம் , இஸ்லாமியா கல்லூரி, இங்க்ராம் கெய்ர் இந்தோ-முகலாய பாணியில் கட்டப்பட்ட நினைவுச்சின்னம், மற்றும் 1934 பூகம்பத்தால் பாதிக்கப்பட்ட கொல்கத்தா புனித பால் கதீட்ரலின் கோபுரம் ஆகியவற்றை வடிவமைத்த வில்லியம் இங்க்ராம் என்பவர் இந்த நினைவுச்சின்னத்தையும் வடிவமைத்தார்.  

## சீரமைப்பு

1994 ஆம் ஆண்டில், பி.கே. மொகந்தி என்பவர் தனது காலை நடைப்பயணத்தில் தாவரங்களால் நிரம்பிய பாழடைந்த மற்றும் புறக்கணிக்கப்பட்ட சிற்றேவலர் போர் நினைவுச்சின்னத்தைக் கண்டார். நினைவுச்சின்னத்தின் முக்கியத்துவத்தை உணர்ந்து, திறந்து வைத்தார்.
# சவுக்கி சவுரா

இந்தியாவின் ஜம்மு காஷ்மீர் (ஒன்றியப் பகுதி) மாநிலத்தில் ஜம்மு மாவட்டத்தில் உள்ள துணைப் பிரிவாக அக்னூர் **சவுக்கி சவுரா** உள்ளது.  

ஜம்முவிலிருந்து 50 கி.மீ (31 மைல்) தொலைவில் அமைந்துள்ள சவுக்கி சவுரா இமயமலையின் அடிவாரத்தில் அமைந்துள்ளது. இந்த நகரம் அதன் கிழக்குப் பகுதியில் கதந்தாரா பள்ளத்தாக்கால் சூழப்பட்ட காளி தார் மலைத்தொடரின் படுக்கையில் அமைந்துள்ளது. சவுக்கி சவுரா அக்னூர் தெஹ்ஸிலில் (தாலுகா அல்லது வட்டம்) இருந்தது. 21 அக்டோபர் 2014 அன்று சவுக்கி சவுரா அக்னூர் துணைப் பிரிவில் இருந்து பிரிக்கப்பட்டது. சவுக்கி சவுரா துணைப்பிரிவில் சவுக்கி சவுரா தெஹ்ஸில், சவுக்கி சவுரா தொகுதி, சவுக்கி சவுரா கல்வி ஆகியவை அடங்கும். இது முன்மொழியப்பட்ட ஜம்மு-அக்னூர்-ராஜோரி-பூஞ்ச் இரயில் பாதையின் ஒரு பகுதியாகும். சவுக்கி சவுரா தெஹ்ஸில் (வட்டத்தில்) கர் மஜூர், சவுக்கி சவுரா, ரஹ் சாலியோட் நியாபட்ஸ் ஆகியவை உள்ளன.  

## நிலவியல்
சவுக்கி சவுரா, அக்னூர் ல் அமைந்துள்ளது. இது தாவி ஆற்றின் வலது கரையில் அமைந்துள்ளது. தாவி செனாப் நதியுடன் கதர் கிராமத்தில் (மேரா மாண்ட்ரியன் தெஹ்ஸில்) இணைகிறது. வடக்கு மற்றும் கிழக்கில், சிவாலிக், காளி தார் மற்றும் திரிகுடா வீச்சு ஆகியவை அதைச் சுற்றியுள்ளன. ஜம்முவிலிருந்து 28 கி.மீ தூரத்தில் (முகலாய சாலை) ஜம்மு-பூஞ்ச் ​​தேசிய நெடுஞ்சாலையில் சவுக்கி சவுரா அமைந்துள்ளது. இது வடக்கில் ராஜோரி மாவட்டம், கிழக்கில் ரியாசி மாவட்டம் மற்றும் மேற்கில் சம்ப் தெஹ்ஸில் (பாகிஸ்தான் ஜம்மு காஷ்மீர் பகுதி) உடன் இணைகிறது.  

## மக்கள் தொகையியல்
2011 இந்திய மக்கள் தொகை கணக்கெடுப்பின்படி, சவுக்கி சவுராவின் மக்கள் தொகை 1,145 ஆகும். மக்கள் தொகையில் ஆண்கள் 52% மற்றும் பெண்கள் 48%. சவுக்கி சவுராவின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாகும். இதில் 56% ஆண்கள் மற்றும் 47% பெண்கள் கல்வியறிவு பெற்றவர்கள்.  

பேசும் மொழிகள் தோக்ரி, அதைத் தொடர்ந்து கோஜ்ரி, இந்தி மற்றும் ஆங்கில மொழிகளும் பேசப்படுகின்றன.  

## வரலாறு
காஷ்மீரின் கபாஹி ராயல் குடும்பத்தால் கட்டப்பட்ட 'ராஜெய்ன் டி பான்' போன்ற வரலாற்று இடங்களை சவுக்கி சவுரா கொண்டுள்ளது. இந்த ஊருக்கு அருகில் கோத்ராவின் புகழ்பெற்ற மகாகளி கோயில் உள்ளது. அங்கு பக்தர்கள் குறிப்பாக செவ்வாய்க்கிழமை பூஜை செய்கிறார்கள். இது எல்லைச் சாலை வழியாக சுமார் 30 கி.மீ தூரத்தில் உள்ளது.
# பெய்ஜிங் டாக்ஜின் பன்னாட்டு வானூர்தி நிலையம்


இந்த வானூர் நிலையம் தியனன்மென் சதுக்கத்திற்கு தெற்கே தொலைவிலும், டவுன்டவுன் லாங்பாங்கிற்கு மேற்கே தொலைவிலும் , சியோங்கான் புதிய பகுதிக்கு வடகிழக்கில் தொலைவிலும், பெய்ஜிங் தலைநகர் சர்வதேச விமான நிலையத்தின் தெற்கே தொலைவிலும் உள்ளது. இங்கிருந்து பெய்ஜிங், தியான்ஜின் மற்றும் ஏபெய்க்கு பயண சேவை செய்யப்படும் என்று எதிர்பார்க்கப்படுகிறது. இது ஸ்கைடீம் கூட்டணி வானூர்தி நிறுவனங்களுக்கும் சில ஒன்வொர்ல்ட் உறுப்பி நிறுவனங்களுக்கும் மையமாக செயல்படுகிறது, அதே நேரத்தில் இசுடார் அலையன்சு உறுப்பினர் வானூர்திகள் பெய்ஜிங் தலைநகர் பன்னாட்டு விமான நிலையத்தை மையமாக கொண்டிருக்கும் ( லாட் போலிஷ் ஏர்லைன்ஸ் தவிர, இது டாக்ஸிங்கிற்கும் சேவை செய்யும்). 2016 ஆம் ஆண்டில் பெய்ஜிங் தலைநகர் பன்னாட்டு வானூர்தி நிலையத்தின் பயணிகள் இருக்கை திறனில் 10% பங்கைக் கொண்டிருந்த்து ஹைனான் ஏர்லைன்ஸ். ஆனால் எந்தவொரு பெரிய வானூர்தி நிறுவனக் கூட்டணியிலும் இது இல்லை.  

கிட்டத்தட்ட ஐந்து ஆண்டுகளில் இந்த வானூர்தி நிலையம் கட்டி முடிக்கப்பட்டது. இதைக்கட்ட சி.என் ¥ 80 பில்லியன் (அமெரிக்க $ 11.4 பில்லியன்) செலவிடப்பட்டது. இதில் உள்ள முனையம் பரப்பளவில் உள்ளது. இந்த வானூர்தி நிலையம் நிலப் பரப்பளவு கொண்டுள்ளது. இது இஸ்தான்புல் விமான நிலையத்தின் பிரதான முனையத்திற்குப் அடுத்து உலகின் இரண்டாவது மிகப்பெரிய ஒற்றை-கட்டிட விமான நிலைய முனையமாக திகழ்கிறது.
# ஜி. பி. சோப்ரா


**ஞான பிரகாசு சோப்ரா** (Gyan Prakash Chopra) இவர் ஓர் இந்திய கல்வியாளரும், இந்தியாவில் பல கல்வி நிறுவனங்களை நிறுவிய பெருமைக்குரியவருமாவார். இவர் 1999 ஆம் ஆண்டில் பத்மசிறீ விருது பெற்ற்றுள்ளார். கல்வித்துறையில் இவர் செய்த சேவைகளுக்காக 2010 ஆம் ஆண்டில் இந்திய அரசாங்கத்தால் மீண்டும் பத்ம பூசண் விருது வழங்கி கௌரவிக்கப்பட்டார்.  

## சுயசரிதை
ஜி. பி. சோப்ரா 1920 இல் சுதந்திரத்திற்கு முந்தைய இந்தியாவில் பிறந்தார். ஆங்கில இலக்கியத்தில் பட்டம் பெற்ற பிறகு, இன்றைய பாக்கித்தானின் சியால்கோட்டிலுள்ள முர்ரே கல்லூரியில் விரிவுரையாளராக சேர்ந்தார். இந்திய சுதந்திரம் மற்றும் பிரிவினைக்குப் பிறகு, இவர் புதுடெல்லிக்குச் சென்று தில்லி பல்கலைக்கழகத்தின் ஆன்சு ராசு கல்லூரியில் சேர்ந்தார். கற்பித்தல் சேவையில் இருந்து ஓய்வு பெறும் வரை கல்லூரியில் கற்பித்தார்.  

ஞான பிரகாசு சோப்ரா 123 ஆண்டுகள் பழமையான அரசு சாரா அமைப்பான தயானந்த் ஆங்கிலோ-வேத கல்வி மையங்களின் வலையமைப்பின் நிறுவனங்களின் தலைவராக இருந்தார். இவரது காலகட்டத்தில், இமாச்சலப் பிரதேசம், சார்க்கண்ட் மற்றும் ஒரிசாவின் கிராமப்புற மற்றும் பழங்குடிப் பகுதிகள் உட்பட நாடு முழுவதும் பல தயானந்த் ஆங்கிலோ-வேத குழுமங்களின் கல்வி நிறுவனங்களை நிறுவுவதில் இவர் வெற்றி பெற்றார்.  

## தயானந்த் ஆங்கிலோ-வேத குழுமங்களின் வலையமைப்பு
தயானந்த் ஆங்கிலோ-வேத குழுமங்களின் வலையமைப்பு கல்வியை மையமாகக் கொண்ட ஒரு குழு ஆகும். இது 1886 ஆம் ஆண்டில் தொடங்கப்பட்டது. இது நாட்டின் பல்வேறு பகுதிகளில் 700 க்கும் மேற்பட்ட கல்வி நிறுவனங்களை நடத்தி வருகிறது. இதன் மாணவர் எண்ணிக்கை சுமார் ஒரு மில்லியன் ஆகும். இதன் நிர்வாகக் குழுவின் தலைவராக சோப்ராவின் ஆட்சிக் காலத்தில் இந்த குழுமம் வளர்ச்சியைக் கண்டது. தயானந்த் ஆங்கிலோ-வேத குழுமங்களின் பள்ளிகளில் முதலாவது 1885 ஆம் ஆண்டில் தொடங்கப்பட்டது. அதைத் தொடர்ந்து ஒரு வருடம் கழித்து தயானந்த் ஆங்கிலோ-வேத குழுமங்களின் அறக்கட்டளை மற்றும் மேலாண்மை சங்கம் நிறுவப்பட்டது. தயானந்த் சரஸ்வதி அவர்களால் நிறுவப்பட்ட இந்த இயக்கத்தில், அன்ஸ் ராஜ் அன்ஸ், மெகர் சந்த், இலாலா பால்ராஜ், நீதிபதி மெகர் சந்த் மகாசன், மருத்துவர் ஜி. எல். தத்தா, இலாலா சூரஜ் பன், பேராசிரியர் வேதி வியாசு, தர்பாரி லால், தி. ஆர். துலி, ஜி. பி. சோப்ரா மற்றும் புனம் சூரி ஆகியோர் இடம்பெற்றிருந்தனர்.  

## விருதுகள் மற்றும் அங்கீகாரங்கள்

- பத்ம பூஷண் - 2010
- கிம்பிரோ பிளாட்டினம் தரநிலை - 2009
- புகழ்பெற்ற சக &nbsp; - மதங்களின் ஒற்றுமை மற்றும் அறிவொளி குடியுரிமைக்கான அறக்கட்டளை (FUREC)
# தான் சுங்


**தான் சுங்** (Tan Chung) (பிறப்பு: ஏப்ரல் 18, 1929) என்பவர், சொகூரின் ) மாதுபகாரில் பிறந்த சீன வரலாறு, சீன-இந்திய உறவுகள் மற்றும் கலாச்சார பரிமாற்றம் குறித்த தரவுகளின் அதிகாரத்துவமாவார். ஏறக்குறைய அரை நூற்றாண்டு காலமாக இந்தியாவில் சீன கலாச்சார ஆய்வுகளில் ஈடுபட்டு வருகிறார்.  

## ஆரம்ப கால வாழ்க்கை
சீனாவில் ஆரம்பக் கல்விக்குப் பிறகு 1955 இல் சாந்திநிகேதனுக்கு வந்தார். கதக்வசலாவின் தேசிய பாதுகாப்பு அகாடமியில் கற்பிக்கப்பட்ட விஸ்வ பாரதி பல்கலைக்கழகத்தில் ஆய்வுகளை முடித்ததும், பின்னர் டெல்லி பல்கலைக்கழகத்தில் சீன பேராசிரியராக சேர்ந்தார். ஜவகர்லால் நேரு பல்கலைக்கழகத்தில் சீன மற்றும் சப்பானிய கல்வித் துறையின் தலைவரானார். இவரது மனைவி குவாங் ஐ-சூ, டெல்லி பல்கலைக்கழகத்தில் சீன மொழியைக் கற்பித்து வருகிறார்.  

## தொழில்
தான் சுங் ஜவகர்லால் நேரு பல்கலைக்கழகம் (ஜே.என்.யூ) மற்றும் தில்லி பல்கலைக்கழகத்தில் பல ஆண்டுகளாக கற்பிக்கும் பணியில் ஈஎடுபட்டு வருகிறார். இவரது தந்தை, தான் யுன்-சான் (1898-1983), சாந்திநிகேதனில் சீன பாவனா என்பப்படும் சீன மொழி மற்றும் கலாச்சார நிறுவனத்தை நிறுவியவர். 1930கள் மற்றும் 1940களில் இந்திய சுதந்திர இயக்கத்துடன் தேசியவாத சீனாவின் தொடர்புகளை *ஊக்குவிக்கும்* முக்கிய நபராகவும் இருந்தார். தான் சுங் 1994 இல் ஜவகர்லால் நேரு பல்கலைக்கழகத்திலிருந்து ஓய்வு பெற்ற பிறகு, புது தில்லியில் இந்திரா காந்தி தேசிய கலை மையத்தில் ஆராய்ச்சி பேராசிரியராகப் பணியாற்றினார். தற்போது அமெரிக்காவின் சிகாகோவில் வசித்து வருகிறார். புது தில்லியின் சீன ஆய்வுகள் நிறுவனத்தின் கௌரவ இயக்குநராக பணியாற்றியுள்ளார்.  

இவரது 80 வது பிறந்தநாளை முன்னிட்டு, 2008 திசம்பரில் புதுதில்லியில் ஒரு மாநாடு நடைபெற்றது.  

## விருதுகள்
2010 ஆம் ஆண்டில், இவருக்கு பத்ம பூசண் வழங்கப்பட்டது]], இது இந்திய அரசாங்கத்தின் மூன்றாவது மிக உயர்ந்த குடிமன்களுக்கான கௌரவமாகும். அதே ஆண்டில் சீனப் பிரதமர் வென் ஜியாபாவோ வழங்கிய சீனா-இந்தியா நட்பு விருதும் இவருக்கு வழங்கப்பட்டுள்ளது.  

சூன் 2013 இல், உன்னான் சமூக அறிவியல் அகாதமி அவருக்கு அகாடமியின் கெளரவ சக கூட்டாளர் விருதினை வழங்கியது.  

திசம்பர் 2013 இல், விஸ்வ-பாரதி பல்கலைக்கழகம் தேசிகோட்டாமாவை (டி. லிட் மற்றும் பல்கலைக்கழகத்தின் மிக உயர்ந்த கௌரவம்) பேராசிரியர் தான் சுங்கிற்கு வழங்கியது.  

ஆகஸ்ட் 2018 இல், சீனாவைப் புரிந்துகொள்வது குறித்த தனது புத்தகத்தை வெளியிட்டார் *: 5,000 ஆண்டு* ஒடிசி மற்றும் உலகின் முன்னணி அறிஞர்களிடமிருந்து சிறந்த விமர்சனங்களைப் பெற்றுள்ளார்.
# 2020 இல் இலங்கை


2020 இல் இலங்கையில் இடம்பெற்ற முக்கிய நிகழ்வுகள் இங்கு தரப்பட்டுள்ளன.  

## ஆட்சியாளர்கள்
### தேசியம்
- அரசுத்தலைவர் – கோட்டாபய ராஜபக்ச
- பிரதமர் – மகிந்த ராசபக்ச
- தலைமை நீதிபதி – ஜயந்த ஜயசூரியா
- சட்டமா அதிபர் –
- மன்றாடியார் நாயகம் –

### மாகாணம்
;ஆளுநர்கள்  
- மத்திய மாகாணம் – லலித் கமகே
- கிழக்கு மாகாணம் – அனுராதா யகம்பத்
- வடமத்திய மாகாணம் – திச விதாரண
- வட மாகாணம் – பி. எஸ். எம். சார்லசு
- வடமேல் மாகாணம் – ஏ. ஜெ. எம். முசம்ம்மில்]]
- சப்ரகமுவா மாகாணம் – திக்கிரி கொப்பேக்கடுவா
- தென் மாகாணம் - வில்லி கமகே
- ஊவா மாகாணம் - ராஜா கொலூர்
- மேல் மாகாணம் – சீதா அரம்பேப்பொல

## நிகழ்வுகள்
### சனவரி
- 3 சனவரி &ndash; அப்புத்தளை அருகே விமானப் படையில் சிறிய ரக கார்பின் வை-12 ரக வானூர்தி வீழ்ந்ததில், அதில் பயணம் செய்த இலங்கை வான்படையினர் நால்வரும் உயிரிழந்தனர்.
- 12 சனவரி &ndash; பிரபல சிங்கள நாடகத், திரைப்பட நடிகர் ஜயலத் மனோரத்தின தனது 71-வது அகவையில் மூளைப் புற்றுநோய் காரணமாகக் காலமானார்.
- 25 சனவரி &ndash; 2019–20 வூகான் கொரோனாவைரசுத் தொற்று: இலங்கையில் கொரோனாவைரசுத் தொற்று பரவிய முதலாவது நபர் அடையாளம் காணப்பட்டார். இவர் ஒரு சீனப் பெண் ஆவார்.

### பெப்ரவரி
- 1 பெப்ரவரி &ndash; 2019–20 வூகான் கொரோனாவைரசுத் தொற்று: சீனாவின் வூகான் நகரில் சிக்கியிருந்த 33 இலங்கை மாணவர்கள் சிறீலங்கன் ஏர்லைன்சு சிறப்பு விமானத்தில் கொண்டுவரப்பட்டனர். இவர்கள் அடூத்த 14 நாட்களுக்கு தியத்தலாவை இராணுவ சிறப்பு மருத்துவ முகாமில் தங்க வைக்கப்பட்டனர்.
- 14 பெப்ரவரி &ndash; இலங்கை இராணுவத் தளபதி சவேந்திர சில்வா 2009 நான்காம் ஈழப்போரின் போது அவருடைய கட்டளைப் பொறுப்புக் காரணமாக பெரும் மனித உரிமை மீறல்களில் ஈடுபட்டார் என்பதற்கான 'நம்பகமான' சான்றுகள் உள்ளதெனக் கூறி, அவருக்கும் அவரது குடும்பத்தினருக்கும் ஐக்கிய அமெரிக்காவினுள் நுழைவதற்கு அமெரிக்க அரசுத் திணைக்களம் தடை விதித்தது.

## விடுமுறைகள்
2020 இல் அரசாங்க, வர்த்தக, வங்கி விடுமுறைகள்  

- சனவரி 10 வெள்ளி – துருது பௌர்ணமி*†
- சனவரி 15 புதன் – தைப்பொங்கல்*†‡
- பெப்ரவரி 4 செவ்வாய் – சுதந்திர நாள்*†‡
- பெப்ரவரி 8 சனி – நவம் பௌர்ணமி*†
- பெப்ரவரி 21 வெள்ளி – மகா சிவராத்திரி*†
- மார்ச் 9 திங்கள் – மெதின் பௌர்ணமி*†
- ஏப்ரல் 7 செவ்வாய் – பக் பௌர்ணமி*†
- ஏப்ரல் 10 வெள்ளி – பெரிய வெள்ளி*†
- ஏப்ரல் 12 ஞாயிறு – சிங்கள, தமிழ் புத்தாண்டுக்கு முந்தைய நாள்*†‡
- ஏப்ரல் 13 திங்கள் – சிங்கள, தமிழ் புத்தாண்டு*†‡
- ஏப்ரல் 14 செவ்வாய் – சிரப்பு வங்கி விடுமுறை†
- மே 1 வெள்ளி – மே நாள்*†‡
- மே 7 வியாழன் – வெசாக் பௌர்ணமி*†
- மே 8 வெள்ளி – வெசாக் (2ம் நாள்)*†‡
- மே 25 திங்கள் – ரமழான் *†
- சூன் 5 வெள்ளி – போசன் பௌர்ணமி*†
- சூலை 4 சனி – எசல பௌர்ணமி*†
- ஆகத்து 1 சனி – ஹஜ்*†
- ஆகத்து 3 திங்கள் – நிக்கினி பௌர்ணமி*†
- செப்டம்பர் 1 செவ்வாய் – பினரா பௌர்ணமி*†
- அக்டோபர் 1 வியாழன் - அதி-வப் பௌர்ணமி*†
- அக்டோபர் 30 வெள்ளி – வப் பௌர்ணமி*†
- அக்டோபர் 30 வெள்ளி – நபிகள் பிறந்த நாள்*†‡
- நவம்பர் 14 சனி – தீபாவளி*†
- நவம்பர் 29 ஞாயிறு - இல் பௌர்ணமி*†
- திசம்பர் 25 வெள்ளி – நத்தார்*†‡
- திசம்பர் 29 செவ்வாய் – உந்துவப் பௌர்ணமி*†
- பொது விடுமுறை *
- வங்கி விடுமுறை †
- வர்த்தக விடுமுறை ‡
# மங்கோலியா உச்சநீதிமன்றம்


**மங்கோலியா உச்ச நீதிமன்றம்** மங்கோலியா நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் உலான் பாடர் இல் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது.  
.  
## நீதிமன்றத்தின் அரசியலமைப்பு
இது மங்கோலியாவின் அரசியலமைப்பின் பிரிவு 48 (1) ஆல் நிறுவப்பட்டுள்ளது. 1992 ஆம் ஆண்டு அரசியலமைப்பு 50 (1) வது பிரிவில் "உச்ச நீதிமன்றம் மிக உயர்ந்த நீதித்துறை அமைப்பாக இருக்கும்" என்று கூறுகிறது  

## அமைப்பு
உச்சநீதிமன்றத்தில் ஒரு தலைமை நீதிபதி மற்றும் 24 துணை நீதிபதிகள் உள்ளனர். தலைமை நீதிபதி மங்கோலியாவின் ஜனாதிபதியால் நியமிக்கப்படுகிறார். நீதிபதி ஆறு வருட காலத்திற்கு நியமிக்கப்படுகிறார்.  
தற்போது, நீதிபதிகள் மூன்று தனித்தனி அறைகள் மூலம் வழக்குகளை நிர்வகிக்கிறார்கள்: குற்றவியல் வழக்குகளுக்கான அறை, நிர்வாக வழக்குகளுக்கான அறை மற்றும் சிவில் வழக்குகளுக்கான அறை. ஒவ்வொரு அறைக்கு முன்பும் வரும் வழக்குகள் பொதுவாக ஐந்து நீதிபதிகள் கொண்ட குழுவால் கேட்கப்படுகின்றன.
# மேல்மாந்தை பெத்தனாட்சி அம்மன்



## தல வரலாறு

மேல்மாந்தை என்பது முன்னொரு காலத்தில் மாந்தை என்பது ஆட்டு கொட்டாரம் மேல்மாந்தைஒருங்கிணைந்த ஆட்டுக் கூட்டத்தை குறிக்கும் சொல் ஆகும். பெத்தனாட்சி கம்பளத்து நாயக்கர் இனத்தைச் சேர்ந்தவள். பெத்தனாட்சி பூர்வீகம் திருச்செந்தூர் பக்கம் என்றாலும் வளர்ந்தது எல்லாம் மேல்மாந்தை.  

கிபி பத்தொன்பதாம் நூற்றாண்டில் வேலாயுதன் என்ற அரசன்  
திருநெல்வேலி ஜில்லாவை தற்போதைய தூத்துக்குடி மாவட்டம் ஆண்டு வந்தான்.  
சூரங்குடி, குளத்தூர் ,எப்போதும் வென்றான் ,குறுக்குச்சாலை , வேம்பார்,மேல்மாந்தை, சண்முகாபுரம் ஆகிய பகுதிகள் அவனது கட்டுப்பாட்டில் இருந்தன. வேலாயுதன் சிறந்த வீரனாகவும் காமக்கொடூரன் ஆகும் இருந்தான் . ஆனால் அவன் ஆட்சிக்காலத்தில் கம்பளத்து நாயக்கர்கள் ஒடுக்கப்பட்ட சாதியினராக இருந்தனர் அவர்களை கொத்தடிமைகளாக வைத்திருந்தான்.கம்பளத்து நாயக்கர் இனத்தில் ஆண்களை சித்திரவதை செய்து வேலை செய்து கொடுமைப்படுத்துவது மற்றும் அந்த இனத்தில் உள்ள பூப்படைந்த பெண் குழந்தைகளை அந்தப்புரத்தில் காம இச்சைக்கு அழைப்பது அவனது கொடுங்கோலாட்சிகளாகத் திகழ்ந்தன. சிறுவயதிலேயே தகப்பனை இழந்த பெத்தனாட்சி அம்மாவின் கட்டளையால் தனது வறுமையின் காரணமாக அரசனின் ஆடு கொட்டகையில் வேலை செய்தார். சிறுவயதிலிருந்தே பெத்தனாட்சி மிகவும் அழகாக இருப்பாள்.முப்பெரும் தெய்வங்களின் திருமாலை அதிகம் வணங்குவார். நெற்றியில் நாமம் பூசுவது அவளது வழக்கமாக இருக்கும்.  
இப்படி ஒரு சமயத்தில் பெத்தனாட்சி பூப்படைந்த போது அதை அறிந்த அரசன் வீரர்களை அழைத்து மற்ற பூப்படைந்த பெண்களை இழுத்து வருவது போலப் பெத்தனாட்சி  
இழுத்து வர ஆணையிட்டான்.அதற்கு அந்தப்புரம் வருவதற்கு பெத்தனாட்சி மறுத்து தன் மானம் தான் பெரிதென்று நினைத்து தன் உயிர் நீத்தாள். உயிர்நீத்த மறுநாளே அவள் தெய்வமாக மாறிவிட்டாள் என்று அவ்வூர் மக்களுக்கு தெரியவந்தது.அரசனும் அறிந்து பெத்தனாட்சி சாதாரண பெண்ணல்ல தெய்வ அம்சம் உடையவள் என்று நினைத்து தான் தவறு செய்து விட்டோமே என்று மனமுடைந்து அவனும் இறந்தான்.அதன் பின்னர் கிராமத்தில் நோய்களும் பிணிகளும் மக்களை வாட்டி வதைத்தன.கிராம மக்கள் அனைவரும் ஒன்று திரண்டு கருப்பசாமியிடம் அருள்வாக்கு கேட்டனர். அதற்கு கருப்பசாமி ஊரின் தென் எல்லையில் உள்ள பெத்தனாட்சி  
மிகுந்த உக்கிரத்துடன் இருக்கிறாள்  
அவளை சாந்தப்படுத்த கோயில் கட்டி  
இளவேனிற் காலமான மாசி மாதாந்திர வெள்ளியன்று திருவிழா கொண்டாடினால் ஊர் மக்களை காத்தருள்வார் என்று வாக்குறுதி கொடுத்தார். அதுபோல கிராம பொதுமக்கள் ஒன்று கூடி ஊரை காத்தருளும் கிராம தேவதைக்கு கோயில் கட்டி அன்று முதல் வருடந்தோறும் மாசி மாதம் மாதாந்திர வெள்ளிக்கிழமையன்று திருவிழா கொண்டாட ஆரம்பித்தார்கள். பெத்தனாட்சி கிராம தேவதை மட்டுமில்ல மேல்மாந்தைக்கு காவல் தெய்வமாக விளங்குகிறாள்.
# வால்டர் எலியட் (இயற்கையியலர்)


**சர் வால்டர் எலியட்**, (*Walter Elliot*, 16 சனவரி 1803 - 1 மார்ச் 1887) என்பவர் இந்தியாவில் பணிபுரிந்த ஒரு ஸ்காட்டிஷ் அரசு ஊழியர். இவர் ஒரு கீழ்த்திசை மொழிப்புலமையாளர், மொழியியலாளர், இயற்கை ஆர்வலர், இனவியலாளர் ஆவார். இவர் முதன்மையாக மதராஸ் இராஜதானியியல் பணியாற்றினார். எடின்பரோவில் பிறந்த இவர், ஹெயில்பரியில் உள்ள கிழக்கிந்தியக் கல்லூரியில் பயின்றார், 1820 இல் மதராசில் இந்திய குடிமைப் பணியில் சேர்ந்தவர், 1860 வரை பணியாற்றினார். மதராஸ் மாகாண ஆளுநருக்கான அவையில் 1821 முதல் 1860 வரை உறுப்பினராக இருந்தார்.  

இவர் சார்லஸ் டார்வினுடன் தொடர்பு கொண்டிருந்தார். அவரின் ஆய்வுகளுக்காக, இந்தியாவின் பல்வேறு பறவைகளின் தோலை அவருக்கு அனுப்பி உதவியுள்ளார். தாமஸ் ஜெர்டானுடன் இணைந்து, ‘Madras Journal of Literature and Science' இதழில் தென்னிந்தியாவின் பாலூட்டிகளை வகைப்படுத்தி எழுதினார். மூங்கில் அணத்தான் உயிரினத்தின் அறிவியல் பெயரின் பிற்பாதி, இவரது நினைவாக அனதனா எலியோட்டி (Anathana elliotti) என்று வைக்கப்பட்டுள்ளது.
# தாம்பரம் சானடோரியம்

**தாம்பரம் சானடோரியம்** (*Tambaram Sanatorium*) என்பது தமிழ்நாட்டின் செங்கல்பட்டு மாவட்டத்தில் உள்ள குரோம்பேட்டை மற்றும் தாம்பரம் ஆகியவற்றுக்கு இடையில் உள்ள பகுதியாகும். சென்னைக் கடற்கரை - விழுப்புரம் பிரிவில் உள்ள தாம்பரம் சானடோரியம் தொடருந்து நிலையத்தால் சென்னை புறநகர் இருப்புவழியில் தாம்பரம் தொடருந்து நிலையம் வழியாக இந்த பகுதி தோடருந்து சேவை செய்யப்படுகிறது.  

## அரசு மருத்துவமனைகள்
தேசிய சித்த மருத்துவ கல்வி நிறுவனம் என்பது தம்பரம் சானடோரியத்தில் அமைந்துள்ள சித்த மருத்துவத்திற்காக அமைந்துள்ள ஒரு முதன்மை நிறுவனமாகும்.  

**தாம்பரம் காசநோய் சானடோரியம்** என்று பிரபலமாக அறியப்படும் அரசு நெஞ்சக நோய் மருத்துவமனை 1928 இல் தொடங்கப்பட்டது. இது தேசிய நெடுஞ்சாலை எண் 45 இல் அமைந்துள்ளது.
# தினேசு நந்தினி டால்மியா


**தினேசு நந்தினி டால்மியா** (**Dinesh Nandini Dalmia)** என்பவர் (பிறப்பு:1928 பிப்ரவரி 16 - இறப்பு: 2007 அக்டோபர் 25) இவர் ஓர் இந்திய கவிஞரும், சிறுகதை எழுத்தாளரும் மற்றும் இந்தி இலக்கியத்தின் புதின ஆசிரியருமாவார். இவர் டால்மியா குழுமத்தின் நிறுவனர் இராம்கிருட்டிணா டால்மியாவின் ஐந்தாவது மனைவியாக இருந்தார். டால்மியாவின் முந்தைய நான்கு மனைவிகளில் மூன்று பேர் இன்னும் உயிருடன் இருக்கின்றனர். இவரை ஐந்தாவது மனைவியாக திருமணம் செய்து கொண்டார். ஆயினும்கூட, இவர் பாலின பாகுபாடு மற்றும் பர்தா முறைக்கு எதிராக தன்னை நிலைநிறுத்திக் கொண்டார். மேலும் பெண்கள் விடுதலையின் கருப்பொருளில் கவிதைகள், உரைநடை கவிதைகள், சிறுகதைகள் மற்றும் புதினங்களை வெளியிட்டார். *சப்னம்*, *நிராச் ஆசா*, *முஜே மாப் காமா* மற்றும் *யே பி ஜூத் ஹை* ஆகியவை இவரது குறிப்பிடத்தக்க படைப்புகளாகும். 2006 ஆம் ஆண்டில், இந்திய அரசு குடிமகன்களின் மூன்றாவது மிக உயர்ந்த கௌரவமான பத்ம பூசண் விருதை அவருக்கு வழங்கியது. 2009 ஆம் ஆண்டில், இந்திய அஞ்சல் துறை இவரது நினைவாக ஒரு அஞ்சல் முத்திரையை வெளியிட்டது.  

## சுயசரிதை
தினேசு நந்தினி டால்மியா, தினேசு நந்தினி சோர்டியா என்ற பெயரில், 1928 பிப்ரவரி16, அன்று இந்திய மாநிலமான ராஜஸ்தானின் உதய்பூரில் பிறந்தார். இவர் தனது 13 வயதில் தனது இலக்கிய நடவடிக்கைகளைத் தொடங்கினார். 1946 ஆம் ஆண்டில் டால்மியா குழுமத்தின் நிறுவனர் ராம்கிருஷ்ணா டால்மியாவை தனது 18ஆவது வயதில் திருமணம் செய்து கொண்ட பின்னரும், முதுகலைப் பட்டம் பெற தனது படிப்பைத் தொடர்ந்தார். இதனால் ராஜஸ்தான் மாநிலத்தில் முதுகலை பட்டம் பெற்ற முதல் பெண்மணியானார். இவர் தனது ஆரம்ப படைப்புகளை உரைநடை கவிதைகளாக எழுதினார். ஆனால் பின்னர் கவிதைகளை எழுதினா. இது *நீராஷ் ஆஷாவுடன்* தொடங்கி வரது முதல் வெளியிடப்பட்ட புத்தகம் *ஷப்னம் ஆகும்,* இது இவருக்கு *சாக்சீரியா* விருதைப் பெற்றுத்தந்தது . *பூல் கா டார்ட்*, என்ற ஒரு ஆவணப்படம், அதே பெயரில் இவரது படைப்புகளில் தயாரிக்கப்பட்டுள்ளது.  

## பணிகள்
டால்மியா தனது கருத்துகளில் ஒரு பெண்ணியவாதி என்று அறியப்பட்டார். பர்தா அமைப்பு மற்றும் பெண்களுக்கு எதிரான பாகுபாடு ஆகியவற்றை எதிர்த்தார். இவர் இந்தோ-சீனா நட்பு சங்கம், லேகிகா சங்கம் மற்றும் ஒப்பீட்டு மதம் மற்றும் இலக்கிய நிறுவனம் ஆகியவற்றில் உறுப்பினராக இருந்தார். ஒப்பீட்டு மதம் மற்றும் இலக்கிய நிறுவனத்தின் தலைவராகவும் பணியாற்றினார். தில்லி நிர்வாகம் திலக் மார்க் என்ற ஒரு சந்தைக்கு தினேஷ் நந்தினி டால்மியா சௌக் என்று பெயரிட்டது. இந்திய அஞ்சல் துறை 2009 இல் ஒரு நினைவு முத்திரையை வெளியிட்டது.
# கேளூர் உள்வட்டம்



**கேளூர் உள்வட்டம்** திருவண்ணாமலை மாவட்டம், போளூர் வட்டத்தில் உள்ள 5 உள்வட்டங்களில் ஒன்றாகும்.  

இந்த உள்வட்டம் போளூர் வட்டத்தில் உள்ள உள்வட்டம் ஆகும்.  

இந்த உள்வட்டத்தில் 15 வருவாய் கிராமங்கள் உள்ளன.  

## வருவாய் கிராமங்கள்
இந்த உள்வட்டத்தில் 15 வருவாய் கிராமங்கள் உள்ளது.  

1. கேளூர்
1. தேப்பனந்தல்
1. துரிஞ்சிகுப்பம்
1. ஆத்துவாம்பாடி
1. விளாங்குப்பம்
1. கல்வாசல்
1. வடமாதிமங்கலம்
1. இலுப்பகுணம்
1. சித்தேரி
1. பால்வார்த்துவென்றான்
1. கட்டிப்பூண்டி
1. முனிவாந்தாங்கல்
1. கருங்காலிகுப்பம்
1. எட்டிவாடி
1. கஸ்தம்பாடி